ن.وزیروفون موسکودا تحصیل آلدیغی ایللر روسیه‌ده آزادلیق ایدئیا‌لاری‌نین، زحمتکش کوتله‌نین منافعیینی مودافیعه  ائدن خالقچی‌لیق حرکاتی‌نین گئنیشلندیگی بیر دؤوره تصادوف ائدیر. هله باکیدا رئال گیمنازیادا اوخویارکن ح.زردابی کیمی میلّی-آزادلیق ایدئیا‌لاری ایله تربیه‌لنن ن.وزیروف موسکودا داها قاینار بیر اینقیلابی موحیطه دوشور. او تئزلیکله قاباقجیل فیکیرلی گنجلرله دوستلاشیر، تحصیل آلدیغی آکادمی‌نین داخیلینده باش وئرن طلبه چیخیش‌لاریندا و گیزلی تشکیلات‌لاریندا ایشتیراک ائدیر. حتّی 1878-جی ایلده ح. زردابی‌نین تشبوثو ایله  " ایمدادیّه "  آدلی درنک تشکیل ائدیر.